Ваше благородие, госпожа удача

**«Ваше благородие, госпожа удача»**, ռուսերեն երգ, որի տեքստը հեղինակել է Բուլատ Օկուջավան, երաժշտությունը՝ Իսահակ Շվարցը, Այն գրվել է Վլադիմիր Մոտիլի «Անապատի սպիտակ արևը» գեղարվեստական կինոնկարի համար (1970 թվական)։  Ֆիլմում այն երգում է նախկին ցարական մաքսավոր Վերեշչագինը (դերակատար՝ Պավել Լուսպեկաև)։  Երգի թեման հնչում է ֆիլմի ողջ ընթացքում։ 

Շատ երգարաններում և հրատարակություններում այս երգը կոչվում է «Վերեշչագինի երգը»։ «Арбат, мой Арбат» (1976 թվական) ժողովածուում այն վերնագրված է «Անապատի սպիտակ արևը»: «Капли датского короля» ժողովածուում (1991 թվական, կազմող՝ Վ. Բոսենկո) երգը կրում է «Ваше благородие, госпожа разлука…» խորագիրը։  «Թեյախմություններ Արբատում» ժողովածուում (, 1996 թվական) երգը տպագրվել է առանց վերնագրի։ Բուլատ Օկուջավան հարցազրույցներից մեկում երգն անվանել է պարզապես «Госпожа удача»։

## Ստեղծման պատմություն
Երգի տեքստը գրել է Բուլատ Օկուջավան 1967 թվականին։  Հատուկ ֆիլմի համար, որը նկարահանվել է 1968 թվականի նոյեմբերից մինչև 1969 թվականի հունվար, Իսահակ Շվարցը երաժշտություն է գրել Վլադիմիր Մոտիլի պատվերով։  Երգի համար կիթառի պարտիան ձայնագրել է կիթառահար Ալեքսեյ Յակուշևը։ 

Ֆիլմը, որն ի սկզբանե արգելված էր ցուցադրության համար, շատ է դուր եկել Լեոնիդ Բրեժնևին (հատկապես «տիկին բախտի» մասին երգը)։ Դրա շնորհիվ ֆիլմը թույլատրվել է լայն դիտման։

## Գեղարվեստական առանձնահատկություններ
Երգը հեղափոխության և քաղաքացիական պատերազմի տարիների երգերի ոճավորում է, ինչի մասին խոսում է նաև «Ձերդ ազնվափայլություն» () էթիկետային բանաձևը։ 

Առաջին հատվածի երկրորդ տողը տարբեր կատարումներում տարբերվում էր։  Ֆիլմում Վերեշչագինը երգում է. «Մենք վաղուց հարազատ ենք ձեզ հետ» (ռուս.՝ «*Мы с тобой родня давно*»): Շատ բարդեր, մասնավորապես՝ Միսչուկի եղբայրները, հավատարիմ են մնացել նույն տարբերակին: Ստուդիական ձայնագրության մեջ Պավել Լուսպեկաևը երգում է. «Մենք նրան ոչ մի կերպ չենք հանդիպում» (ռուս.՝ «*Всё мы с ней не встретимся*»), և այս տարբերակն էլ թողարկվել է ձայնագրությունում: Շատ բանաստեղծական ժողովածուներում տեքստը տրված է «*Мне с тобою холодно*» տարբերակով, բայց գործնականում ոչ ոք, բացի Օկուջավայից, այս տարբերակով երգը չի կատարել։  Եգոր Լետովը «Народоведение» ալբոմում (Выргород-ի վերահրատարակում) երգել է «Ես և դու վաղուց ընկերներ ենք» (ռուս.՝ «*Мы с тобой друзья давно*»), ինչպես նաև այս տարբերակում քառատողերը կատարվում են  այլ կարգով։
մինի|Բուլատ Օկուջավա

## Մշակույթում
Իսահակ Շվարցը երաժշտություն է ստեղծել ավելի քան 100 ֆիլմերի համար, բայց «Ваше благородие, госпожа удача» երգի մեղեդին դարձել է նրա ամենահայտնի և ճանաչելի աշխատանքը: Կոմպոզիտորը հիշել է, որ երաժշտություն է գրել այս երգի համար՝ պատկերացնելով, թե ինչ է երգելու հենց Պավել Լուսպեկաևը։ Ռեժիսոր Ակիրա Կուրոսավան ֆիլմը դիտելիս այնքան էր հիացած Վերեշչագինի երգով, որ Շվարցին անմիջապես հրավիրել է համատեղ աշխատելու իր «Դերսու Ուզալա» ֆիլմում։  Բուլատ Օկուջավան այս երգը համարել է կինոյի համար գրված իր ամենահաջողված երգը։ 

Երգը դարձել է խորհրդային կինեմատոգրաֆիայի ամենահայտնի մեղեդիներից մեկը և ձեռք է բերել ինքնուրույն ճանաչում։  Այն անմիջապես դադարել է ընկալվել որպես հեղինակային և շուտով ժողովրդականացվել է այն աստիճան, որ ի հայտ են եկել դրա մի ամբողջ շարք փոփոխված տարբերակներ, հատկապես զինվորական և ուսանողական միջավայրերում։

## Ծանոթագրություններ

## Արտաքին հղումներ
* «Песня с историей»: Ваше благородие, госпожа Удача
* «Ваше благородие, госпожа разлука…» Текст и ноты.
* «Белое солнце пустыни» бесплатный онлайн-просмотр «Золотой коллекции» «Мосфильма» на сайте «cinema.mosfilm.ru»
* Не везет в картах, повезет в любви

Կատեգորիա:Բուլատ Օկուջավայի երգեր
Կատեգորիա:Խորհրդային երգեր
Կատեգորիա:Ռուսերեն երգեր